
Criza parlamentarismului 


Se vorbește tot mai des, şi cu tot mai multă îngrijorare, despre 
-o criză a parlamentarismului. Problema nu se pune numai pentru 

tânăra democraţie română, care ar putea să bănuiască, şi nu fără 
motiv, că deprecierea stângaciului său regim reprezentativ ar avea 
drept pricină lipsa de pregătire a celor mai mulți dintre profitorii 
recenți ai votului universal, 

Parlamentul, la noi, privit prin prisma formea i a talentului, a 
cunoscut, într adevăr, vremuri de splendoare.. Pe vremea aceea, la tri- 
buna Camerei, se încrucişau în toiul luptei argumente călite la fla- 
căra vie a talentului unor vorbitori, cari nu aveau nevoie să acopere 
peroraţia adversarului cu strigăte nearticulate, pentru a smulge astfel, 
cu ajutorul unei superiorități a coardelor vocale, triumful gălăgiei 
amorfe asupra agerimei de spirit. Se 'războia atunci logica fină, cu 
şerpuiri ironice, a lui Titu Maiorescu; verbul tumultuos şi inspirat al 
lui Barbu Delavrancea; replica abilă şi elegantă a lui Alexandru 
Marghiloman ; simţirea românească, înflorită de caracterizări fericite, 
a lui Nicolae Filipescu; şi chiar încercările nedibace, dar pline de 
savoarea neofitului, ale tânărului deputat N. lorga. Și nu erau numai o 
întrecere de retorică subtilă, aceste desbateri desfăşurate într'o atmos- 
feră de adevărată sărbătoare, pe. cari publicul le aştepta ca pe niște 
prilejuri de aleasă reconfortare intelectuală. Desbaterea, desfăşurân- 
du-se totdeauna subt egida celui mai perfect cavalerism, scotea la 
iveală cunoștiințe temeinice în materie de legiferare publică, și adese- 
ori un discurs ţinut cu prilejul unui proiect de lege, era o adevărată 
lecție de legislaţie comparată. Șerpuirile ademenitoare ale vervei şi ale 

elocvenţei brodau arabescuri minunate pe temelia de stâncă a culturei 
şi a erudiţiei. l 

Din nefericire, însă, tot ceea-ce se legifera era oarecum departe 
de necesitățile reale ale poporului român ; se turnau fără răgaz tipare 
împrumutate din occident, pentru un fond de viață publică rudimen- 
tară; iar frumoasele cuvântări nu muit schimbau din înfățișarea mizeră 
a stărilor noastre sociale, Tot atâta sărăcie bântuia în satele noastre, 
şi tot atât de amăgitor era frumosul decor parlamentar, în mijlocul 
căruia s'a jucat cincizeci de ani o bună piesă de teatru, fără partici- 
parea, măcar în calitate de spectator, a păturilor populare. Colegiile cen- 
sitare puteau să pună la dispoziţia ţării asemenea Parlamente,pe cari 
nu le mai avem astăzi, şi în cari aspectele civilizaţiei erau pe deplin 
salvate, dar frământarea revendicărilor populare nu ajungea totdeauna 
până la înălțimea tribunei parlamentare, unde reprezentanţi generoși ai 
colegiului al treilea vorbeau ca în Camera Lorzilor, fără să-şi aducă 
aminte, că pe întinsa lor moșie de câteva zeci de mii de pogoane 
bântuia rușinoasa boală a pelagrei. i 

Astfel, ca în toate ramurile noastre de activitate publică, am 
suferit şi în materie de parlamentarism, până după război, de o ende- 
mică criză de sinceritate. Formele nu se potriveau cu conţinutul. $i, 
dacă cercetăm mai cu luare aminte tainele dezorientărilor prezente, 
vom regăsi, poaie, aceleași cusururi şi pentru epoca de acum. Votul 
universal, au zis mulți, — ce e drept mai adeseori pe șoptite, — a 
fost dăruit țărănimei prea de veme. (A fost dăruit, cu adevărat, căci 
nu se poate vorbi de cucerirea lui printr'o mişcare de jos în sus, aşa 
cum sa întâmplat, de pildă, cu reforma agrară, pentru soluţionarea 
„căreia a curs din belşug sânge țărănesc). Nu ştim, dacă se poate 
spune că votul universal a fost dat prea de timpuriu. In desfășurarea, 
nu totdeauna atât de capricioasă, a istoriei, evenimentele mau obiceini 
să se pripească. Ch'ar revoluțiile sunt saituri, pe care istoria uită să 
le facă, iar oamenii îi aduc aminte. Un asemenea salt, o adevărată 
revoluţie pașnică, a însemnat votul universal în România. Dar spiritele 
pau fost prin nimic pregătite în vederea acestei prefaceri. Țărănimea 
dela noi s'a trezit într'o bună zi cu un drept, despre a cărui folosinţă 
nu i se spusese nimic până atunci, ca și cumi sar fi pus în mâini 
o armă, înainte de a şti ceva despre mânuirea ei. Vina pentru această 
stare de lucruri cade, desigur, exclusiv în cârca vechilor partide isto- 
rice ale vechiu!ui Regat, cari, fără excepția partidului liberal, nu s'au 
gândit niciodată în mod serios la zina, când bietul colegiu al treilea 
— colegiul minciună — va lua asupra sa sarcina covârşitoare de a 
hotări singur despre soarta sa viitoare. Nu numai că mulțimea satelor 
dela noi nu avea, şi nu are nici acum, o icoană precisă şi reală 
despre angrenajul mecanismului constituțional; nu numai că habar 
nu are, de multe ori, despre rostul și misiunea Corpurilor legiuitoare, 
dar această mulţme a fost lipsită, în cele mai multe părți, chiar şi 
de abecedarul elementar al unei educaţii cetăţeneşti. E aproape de 
necrezut, cum au putut reprezentanții de ieri ai păturei conducătoare 
sâ-și înțeleagă atât de puţin datoria lor față de ziua de mâine. 

In asemenea condiţii de viaţă, cu o asemenea lipsă de discer- 
nămâut politic la țărănimea noastră, era fatal ca cele dintâi zile, 
zilele de copilărie ale votului universal, să fie caracterizate printr'o 
penibilă zăpăceală a greoiului nostru corp electoral. Neştiind bine ce 
să facă cu arma ce i s'a încredințat, țărănimea a căzut repede pradă 
înşelăciunii, a crezut în cele mai îndrăsneţe sugestiuni, a aplecat 
urechia sa neobişnuită la glasul de vulgară sirenă al demagogiei 
pescuitoare în apă tulbure, şi ne-am trezit în pestrițul Parlament dela 
Bucureşti cu o serie de figuri noui, trimise ca o pleavă de revărsa- 
rea apelor unei precipitate primăveri poiitice. Au venit, deci, cu gân- 
dul să ne stăpânească în numele democrației tăsbunătoare, dnii Mâţă, 
Ploaie, Bâzdâgă, şi compania, a căror retorică primitivă, cu foarte 
multe erori gramaticale, s'a prăvălit bolovănoasă dela aceeaș tribună, 
de unde vorbise numai cu cinci ani mai înainte magicianul cuvântu- 
lui, care a fost Tache Ionescu... 


Dar, şi aceste defecte.de armonie estetică, legate de orice înce- 
put de viaţă proaspătă, ar fi fost înțelese și iertate de glasul vremei, 
dacă la temelia atâtor exh biții noduroase ar fi stat măcar o picătură 
de credință şi un dram de sinceritate. Istoria, ca să vorbim din nou 
de ea, n'a ocândit niciodată pipăirile nesigure ale societăților în faşe; 
şi, după cum a trecut cu vederea peste grosolănia sanchiloților Fran- 
ței dela 1793, tot aşa ar fi înțeles și opintirile de sintaxă ale celor 
dintâi vlzstare, isbucnite la întâmplare din trupul plin de sevă proas- 
pătă al statului român, în lărgitele lui cuprinsuri, Lucrurile sau 
petrecut însă altfel. Tribunilor poporului, li sar fi amnestiat toate 
„infracțiunile împotriva bătrânelor nzanțe parlamentare. Șarlatanilor, 
nu li se putea îngădui să compromită o instituție la primele sale 
dibu ri către viitor. Reacţiunea împotriva lacomilor antreprenori ai © 
naivităţii populare ma întârziat să vină. Acești paraziți ai votului uni- 
versal au fost, fără îndoială, cei dintâi şi cei mai primejdioşi dușmani 
ai parlamentarismului la noi. Opinia noastră publică sa obişnuit 
încetul cu încetul să creadă, că Parlamentul unde se produce popa 
Man din Gherla şi unde strigă onorabil domn Oaie dela Huși, e o 
evidentă inutilitate, costisitoare pentru ţară şi supărătoare pentru 
timpane. Vreme de şapte ani, aşa zișii reprezentanţi ai durerilor popu- 
lare, — marii proprietari de voturi, cum i-a numit di Octavian 
Goga, — {vau contribuit la gloria Parlamentului, şi la reputaţia lui, 
decât cu 'interjecții imposibil de descifrat, cu repetate încercări de 
păruială, cu câte-o revărsare de gaze asfixiante, şi cu multe, cu foarte 
multe declarații de complectă abstinenţă. Ei n'au participat până acum 
cu nimic la opera de legiferare; n'au fost prin nimic colaboratori la 
încercările de a se scoate țara din greutăţile începutului, ct au lăsat 
la fiecare ocazie imoresia, că înscenarea lor parlamentară, subliniată de 
atâtea ieşiri violente, e o simolă formalitate constituțională ridicolă, 
de care ne-am putea lipsi fără nicio pagubă. 


Lupta pentru salvarea prestigiului parlamentar la noi se cădea, 
deci, să meargă paralel cu războiul împotriva demagogiei. Inceputu', 

după părerea noastră, s'a făcut, Partidele, a căror existenţă se înte- 
meiază pe agitația fără de răspundere și cari nu S'au distins până 
acum în incinta Camerei decât printr'un soi de obstrucţionism de 
vulgară esenţă, au fost învinse, fără nicio aparenţă de îndoială, în 
recentele alegeri. În ceeace priveşte soarta lor viitoare, se pot face 
diferite pronosticuri, convingerea noastră e că sunt biruite în chip 
definitiv. In orice caz, pentru un lung şir de ani au fost reduse la 
tăcere. De partidele de ordine depinde, ca materia electorală dela noi 
să fie în viitor mai puţin inflamabilă, educaţia politică a maselor 
devenind un - interes național primordial pentru vremile pe cari 
de trăim. i 


Nu se poate tăgădui, că această victorie împotriva demagogiei 
s'a făcut cu ajutorul puterei executive. Aci ne întîmpină, desigur, un 
paradox al situaţiei noastre politice, care vrea ca reabilitatea parla- 
mentarismului să se realizeze cu sprijinul unei intervenţii autoritare, 
de sus. Faptul nu trebue să ue mire, căci compromiterea ideei 
parlamentarismului nu e, cum sar putea. crede la prima vedere, în 
interesul niciunui guvern patriot, conştient de răspunderile sale. Apoi, 
mai e şi altceva. Fenomenul de care pomenim nu e propriu Româ- 
niei. Acelaş lucru, dacă vreţi să recunoaşteţi, s'a petrecut şi în Italia, 
unde dictatura fascistă, care se putea exercita şi fără aprobarea Par- 
lamentului, nu s'a dispensat de ajutorul acestuia, ci dimpotrivă a cău- 
. tat să-i justifice o utilitate, pe care ezitările sale anterioare reușiseră 
s'o clatine de-abinele. Aceasta a fost atitudinea lui Mussolini, şi 
nu se ştie, dacă în Franța plictisită de sterilitatea luptelor parlamen- 
tare nu se va întâmpla la fel. O cârmuire viguroasă, stăpână pe mij- 
loacele sale de realizare politică, va veni şi aci să curme dezorien- 
tarea primejdioasă de până acum, sfârşindu-se cu sterila echilibristică 
a unor combinaţii prea complicate, și imprimându-se vieţii publice 
franceze o directivă unică, hotărâtă, plină de curajul indispensabil al 
faptei. Se va rezolva astfel chinuitorul semn de întrebare; problema 
răspântiei sale dureroase va fi deslegată, şi Franţa va şti, în fine, pe 
ce drum merge: spre- Roma, sau spre Moscova? Căci altă cale, orice 
ar zice apărătorii democrație nebuloase, nu există. Liniile mari sunt 
trase, restul e o chestiune de amănunt geografic şi de temparament 
naţional. | 


Parlamentele, pretutindeni unde ele au suferit o diminuare de 
prestigiu, s'au resimţit în primul rând de pe urma convingerei, care 
a început să circule, despre inutilitatea, sau chiar despre primejdio- 
sul lor mod de a funcționa. Ia împrejurăti deosebite, răul având pre- 
“tutindeni alte origini, aceasta a fost răcila də care au pătimit toate. 
An Franţa, Parlamentul se resimte din cauza pulverizării exagerate a 
curentelor politice. O simplificare va trebui să se producă și acolo. 
La noi, div fericire, această simplificare e în curs de cristalizare. Se 
adevereşte astfel o stare de spirit comună tuturor țărilor, după răsboi, 
-şi iese tot mai limpede la iveală adevârul, că în era de zămislire a tim- 
purilor noui, forțele populare, cari nu ştiu totdeauna încotro e drumul 

cel drept, au' nevoie să fie conduse spre fel de o mână tare, 
care să canalizeze spre binele obştesc energiile creatoare ale naţi- 
unii întregi. i 

Parlamentele vor trebui să contribuie la această muncă de con- 
- strucţie intensă, fără să adaoge la greutățile inerente ale momentului 
şi povara copleșitoare a nesiguranței, a șovăielii şi a disputelor ste- 
rile. Numai așa ele își vor fi înțeles menirea lor, şi numai așa vor fi 
scăpat de sp:ctrul dezagreabil al unei compromiteri desăvârșite, 


ALEXANDRU HODOŞ 

EU AM CRESCUT... 


Eu am crescut cu macii și strugurii pe câmp 
Şi mai păstrez, ca iarba, și-acum, sub pleoape, rouă. 


Străbunii mei vânjoşi, cu tulnice și ghioage, 
Pe-aicea și-au păscut cirezile blajine, 

Cioporul de mioare bălane, herghelia, 

Şi lângă crama scundă cu chiote în căzi 
Băsmeau lungiţi la focuri când adormea prisaca. 


“De-aceea mi-e drag câmpul, livada, codrul sur, 
Podgoriile, boii, albinele ș: mânjii 
Ce trec, năiuci sirepe, prin porumbiști brumate... 
ZAHARIA STANCU 

E, Undicţionar al limbei române? 
E? 

g= ¥ Aventurosul dicționar al Academieizrevine la ordinea zilei şi sunt 
multe speranţe ca, de data asta, litera A să ajungă în 25 de ani la 
cuvântul Axenta. 

Dicţionarul Academiei se prezintă ca o comedie bufă, care se 
putea socoti că nu mai provoacă râsul nimănuia, după o ilaritate ge- 
nerală de câteva ori epuizată. Comicul însă are înfinite resurse, pe 
care şi le extrage, când celelalte au degenarat, și din tragedie. Ches- 
tiunea dicționarului este readusă pe tapet cu cel mai doct spirit de 
seriozitate, de câteva personagii grave şi încreţite. Ţigarea odată ap- 
rinsă trece din gură în gură, se umezeşte de toate gingiile şi fiecare 
trage şi scoate câte un fum. 

Mă rog, este vorba întradevăr de necesitatea inexorabilă, pe 
viaţă şi pe moarte, de mineele cuvintelor româneşti, fără de care nu 
mai putem şti vorbi şi scrie — sau de o reclamă indirectă pentru 
obținerea, întrun viitor apropiat, a unei comenzi tipografice în folosul 
vre-unei case de editură, care după ce şi-a sleit autorii sa speciali- 
zat în anuare? | 

Puţină discuţie asupra dicționarului nu va fi poate de prisos. 

Inainte de toate, Academia nu pare organul apt pentru ducerea 
ia sfârşit a repertoriului cavint lor româneşti; — e de neînțeles cum 
nu i sa preferat Serviciul Gecgrafic al Armatei sau Direcţia Poştelor 
şi Telegrafelor, care ar fi dat gata în câţiva ani de zile întregul dic- 
ţionar. Pentruca soarta unui monument inutili, cum este un dicționar, 
să fie definitiv şi mortal încatenată de Academie? 

Apoi cine simte cu adevărat lipsa unui qvintal de hârtie macu- 
lată, care răspunde împortanţei de întindere a unui vocabular? E un 
mobilier atât de indispensabil medicului, arhitectului, inginerului, fi- 
naaciarului, industriașului, ofițerului sau literatului, în cât să trebuiască 
neapărat şi subt ameninţare, construit? Cine îi va deschide vreodată, 
de vreme ce nimeni nu are nimic de învăţat dintrun dulap atât de 
voluminos, afară de câte un cărturar, care a uitat cum îi zice noţiunii 
de armăsar? 

Folosul destul de mizer, nu fustifică atâta trâncăneală savantă, 
câtă ne împuie urechile de un anotimp încoace, în care o sumedenie 
de energii scriptice neîntrebuințate îşi descoperă deodată un ideal. 
Dar să presupunem că și scaunul cu 35 de pițioare, Be care l-am avea 
întro odăie, me-ar fi odată necesar, ca să ăstupăm cu el un colţ de 
mucegaiuri din apartament — şi să primim posibilitătăă că Dicţiona- 
rul Liribei Române, scris în Acădemie, ne va umple, ca o arthivă: de 
numismaţi, o poliţă întreagă din bibliotecă. Cine garantează atunci că 
acest obiect de lux steril va fi cel puţin complect? Amfi oportun să 
răspundă unul din serioşii iniţiatori de trămcăneală, că el poate să 
controleze şi să dea garanţii că dicționarul va cuprinde unanimitatea 
cuvintelor româneşti. Și dacă din întâmplare, se va găsi şi acest om- 
nipotent, el mai rămâne să fie examinat la Pantelimon. 

Credem iârăş că nimeni nu este atât de temerar și de simplu de 
căpățină, în cât să afirme că în limba românească am căpătat acea 
rigiditate a patologiei de bătrâneţe, care permite să împărțim limba în 
două limbi deosebite, una scrisă şi cealalta grăită şi că limba scrisă 
ar fi mai bună, mai suculentă şi mai colorată ca limba vorbită. Feno- 
menul fericit al limbii noastre consistă tocmai în faptul că ea riscă : 
foarte puţin să devină obiectul didactic al unei cristalizări, că se gă- 
seşte în viaţă și în mișcare permanentă şi că toate provinciile, lati- 
tudinile, oraşele, satele și cătunele contribuiesc neîncetat, cu linguriţa 
lor de silabe, la sporirea nivelului cantitativ al limbii. Scriitorii, de 
oriunde vin, scriu ca toată lumea și ca în regiunea lor. Şi până seva 
naşte dicționarul, câte cuvinte noi vor abunda pipărate în bălăria 
graiului românesc? 

Prin urmare, fără să ne simţim orgoliile jignite, să mărturisim că 
facem o prostie, cum am făcut şi altele — şi sa dăm de o parte preo- 
cuparea greoaie și deşartă a confecţionării unui dicţionar academic. 
Nu ne face trebuinţă. De alifel, dovada o aduce încremenirea Dicţio- 
nârul fără accident. 


Ne trebuie însă altceva, ne trebuie o Enciclopedie — şi nu e 
tot una, una cu alta. Pe când — dicționarul este un registru searbăd . 
de cuvinte, pe care el nici nu le poate, niciodată, cuprinde în între- 
gime, enciclopedia pune la rând alfabetic, într'o carte, numai acele 
cuvinte care conţin, de sine stătătoare, o realitate materială, f'zică sau 
întelectuală. Cuvintele dicționarului sunt nişte copci, din care se pot 
întocmi şiraguri şi lanţuri pentru legat o gândire. Cuvintele encicio- 
pediei sunt gândiri experimentate și fapte deslegate, substanţe. Lectura 
lor comportă la orice vârstă şi pentru. toate gradele cunoştiinţei, un 
interes informativ. 

Cuvântul Lână în dicţionar e femenin, şi dacă Academia acceptă 
pluralul comercial, el are și un plural, în strada Lipscani. 1 se face, 
dacă autorii vor să întindă textul, şi etimologia şi i se caută, even- 
tual, sinonimii şi antinomii, iar ca un exces, se mai poate adăoga şi 
origina, îndicând de pildă că lâna este păr de oaie. Dacă îţi cade în 
mână atare literatură, o arunci pe fereastră. 

In Enciclopedie Lâna se analizează, se compară, se ţese, se bro- 
dează, devine postav, se deosibeşte în calități și neamuri, constituie 
motivul unui studiu divers și instructiv, indiferent de profesie și inte- 
dectul cititorului. Enciclopedia e-o expoziţie de materiale vii; dicţio- - 
marul e. un cimitir antipatic, petice dintran album de croitor, care 
de-abia începe să taie. 

Atât mai bine dacă Academia va face în patru rate de ani o 
enciclopedie, pe care un singur om, cu colaborările alese de el, Dia- 
conovici, a făcut-o cum a putut, cândva, şi a tipărit-o în 3 volume la 
Sibiu. Da-o enciclopedie avem însă nevoie urgentă. Le trebuie tineri-. 
lor şi le trebuie bătrânilor, şcolarilor şi dascălilor, meşteşugarilor ma- 
nuali și întelectuali — pentru a-şi controla noțiunile, pentru a le că- 
„păta sau a. şi-le amplifica. Enciclopedia e-o carte tecnică, educativă 
Şi civilizatoare şi pentru un cititor înteligent, cum este românul, ea 
poate deveni, în specialităţi, o bază de învenţii, de descoperiri sau cel 
puțin de cercetări. Enciclopedia e un înstrument în funcţiune. 


Cine să-și ia sarcina însă a unei enciclopedii, dacă lipsesc şi 
iucrătorii şi fondurile? De casele de editură să nu mai vorbim ; ele 
Sau deprius să facă tărâțe de lemn din capitalul acţionarilor, pus în 
dinţii câte unui şoarice imberb; ele mau priceput încă ce așteaptă 
publicul şi ce nu ştiu editorii să-i puie la îndemână. „Cine“ este un 
ins complex. La o enciclopedie românească este onorabil să colabo- 
reze toată lumea, atât dascălii cât şi cetăţenii care au învățat carte 
de la ei; atât învățații specialişti cât şi profesioniştii intelectuali — 
şi meseriaşii. Trebuie să ne bizuim pe mâna de autori a câtorva ca- 
tego.ii de cărturari şi meşteri şi pe o metodă de organizare precisă. 
Coliaboratorii enciclopediei ar fi să fie: 

. Aproximativ 300.000 de funcţionari de stat, 
. Advocaţii. 
. loginerii, 
. Medicii, 
. Arhitecţii. 
. Negustorii. 
. ludustriaşii, patroni şi lucrătorii. 
. Pictorii, actorii, muzicanţii, ziarişti şi literaţii. 
. Farmaciştii şi droghiştii. 
10, Directorii de bancă. 

la prima categorie, a funcţionarilor, stau preoţii, învățătorii, pro- 
fesorli, ofiţerii, magistraţii, medicii, inginerii şi toate profesiile libere 
salariate. Funcţionarii pot da enciclopedia necesară, fără alte colabo- 
rări, afară de aportul industrial, financiar, farmaceutic şi comercial. 

O metodă de lucru acceptabilă ar consista în invitarea tuturora 
de a scoate din ceeace are fiecare sentimentul că știe bine, noţiunile 
sortate pe cuvinte, de a scri așa cum se pricep, de a iscăii şi de a 
trimite manuscrisele la o adresă, fie şi la Academie, care trebuie pu- 
ternic suspectată de savanterie ostilă. Când nu realizează nimic colec- 
tiv, 40 de boeri ai culturii se pricep minunat să se adune ca să-i se 


849 


O OO Ni O GI A U N = 


© BCUCluj 


- bpuie. Manuscrisele ar putea să fie trimise unei reviste, de pildă, sau 
unei instituţii libere sau oricui sar întămpla. Am propune zadarnic 
Casa -Pădurilor, Casa de economie sau Administraţia financiară. 

Insă, o dată cu manuscrisele, colaboratorul să trimită şi câte 1 
leu pe lună de fiece cuvânt desvoltat. 500.000: de calaboratori cu min- 
tea organizată și disciplinați în marginile necesităţii mari a unei En- 
ciclopedii, pot contribui, fără să simtă, cu 6 milioane lei anual. Să 
dăm un termen de 3 ani punerii la punct a Enciclopediei: 18 milioane 
vor fi suficiente pentru organizarea controlului, pentru stilizarea şi 
orânduirea materialului, de către comistunile însărcinate să lucreze 
cu program. 

„la ce priveşte vânzarea, Enciclopedia este ca şi plasată cu an- 
ticipaţie, întrucât fiecare va ţine să aibă o carte utilă şi o operă la 
care a colaborat şi în foile căreia se găsește numele lui, amintit ca 
un exemplu cultural. Din preţul de vânzare, se va scădea contribuţia 
fiecărui colaborator. 

- O singură obiecţiune se poate ridica împotriva unei atari metode 
de lucru şi de finanţare, că este simplă şi posibilă. De obicei, oamenii 
cu idei şi de iniţiativă preferă lucrurile complicate şi cu neputinţă de 
realizat, ca șă câștige din răbdare şi insuccese noțiunea că au luptat, 
şi un soi de mucenicie care să-i autorizeze să afirme că „la noi nu 
se poate face nimic“, 

T. ARGHEZI 


Pa 

„Prescură neslujită 


Mă aştepta lângă ușa bisericei, iar eu mă opriam. în dreptul ei 
şi îi întindeam mâna, zicându-i: | 

— Dumnezeu te ierte, lele Palaghie! 

„Apoi, mă uitam la opincile ei și cercam, să le număr peticele, 
Când ajungeam cu număratul pe la treizeci, pierdeam firul. Nu-i mi- 
rare! Oamenii spuneau că talpa de odinioară a opincilor lelei Pala- 
ghia nu mai există. Au ros-o de mult dinții vremilor. Locul ei l-au 
luat vre-o o mie de peticuţe, cusute unul lângă altul, an de an. 

— Lele Palaghie, — îi mat ziceam, — când o fi să mori, să-mi 
iaşi mie opincile. 

— Ţi-le las, domnule părinte, — îmi răspundea zimbind. Doar 
nu le-oi duce cu mine în mormânt? Atâta numai, că nu putem ști, 
care ne-om îngropa unul pe altul, dumneata pe mine, ori, eu pe 
dumneata... | 

— Aşa-i, aşa-i, — ziceam eu, priviadu-i trist sbârciturile feţei, 

Apoi îi întindeam oprescură, adusă din altar anume pentru dânsa. 

— Să-ţi fie paus pentru morţi, — îmi zicea atunci, aruncându-mi 
o privire plină de recunoştinţă şi sărutându-mi mâna. Apoi, se ducea 
în drumul ei. 

O luam şi eu către casă, trist, cu capul plecat în pământ şi zi- 
când în gândul meu: 

— Cine ştie, cine ştie! O so îngrop eu pe ea, ori, ea pe mine? 

Cu mici variaţii, scena aceasta se repeta în fiecare Duminecă și 
sărbătoare. Ea singură primea dela mine o prescură drept remune- 
rație pentru cercetarea bisericei. Imi erau dragi peticuţele opincilor ei 
şi schinteile ce i-se iveau în ochi când lua ta mână prescura. Apoi, 
ea singură îmi spunea pe faţă indiscutabilul adevăr că şi popii sunt 
supuși legii eterne a morții. 

intro Duminecă, după ce şi-a primit prescura, nu-i venea să 
plece, Părea că peticuțele opincilor i-sau țintuit dintr'odată, în pă- 
mânt. Mă uitai la ea, mirat, şi văzul în ochii ei strălucind doi stropi 
de lacrimi. Q întrebai: 

— De ce eşti năcăjită, lele Palaghie? l 

— Ei, domnule părinte, mă doare; — îmi răspunse, ducându-şi 
mâna dreaptă la inimă. | 

— Ce te doare, lele Palaghie? 

— lacaşa, — făcu, ridicând din umeri şi privindu-mă ţintă în 
ochi. Mă gândesc, câte prescuri am primit eu dela dumneata? Vre-un 
car, poate... 

— Nu te gândi la astfel de fleacuri, — o întrerupsei. Le-am 
dat cu dragă inimă, totdeauna... 7 

— Aşa-i, aşa-i, — mai zise, oftând. Dar vezi, eu m'aduc nici- 
odată prescuri la biserică. Dumneata mai mâncat nici-odată din pres- 
curile mele... 

— Şi-apoi? Ce-ţi pasă? Vezi, oamenii sunt de două feluri. Unii 
aduc la. biserică prescuri, alţii nu pot s'aducă decât lacrimi... Dar 
să ştii, lele Palaghie, că îngerii lui Dumnezeu cu aceeași iuțeală duc 
la cer şi prescurile şi lacrimile... 

i ca să pun capăt convorbirii, plecai către casă. 


e unde bruma să aducă lelea Palaghieprescuri la biserică? Eu 


îi cunoşteam starea și ştiam, că trăieşte numai cu mălai și mămăligă, 
cât e săptămâna de mare. Numai în Dumineci și sărbători, când îi 
uam cu prescura, știa sărmana că Dumnezeu a lăsat să crească şi 
grâu pe hotare. Trăia din lucrul mânilor, la baia de piatră, cărând de 
dimineaţa până seara cu un cărucior, pentru o plată mizerabilă, nisi- 


pul ce rămânea după piatra sfărâmată de bărbaţi. Cu chiu cu vai îşi 


ţinea sufletul în oase, cu mălai şi cu cartofi. Rar, rar de tot se rătă- 
cea pe lå căsuţa ei câte-un strop de lapte, ori, vre-un bulgăr de brânză. 
Când îi dam prescura, aş fi putut să-i zic: 

— Vezi, eu te nutresc cu grâu... Cu vin și cu unt de lemn, cum 
zice scriptura, nutrească-te îngerii... 

In zilele de lucru mo vedeam. Seara, când se întorcea dela baie, 
-își mânca repede mălaiul .şi cartofii, zicea un Tatăl nostru pentru ea 
şi unul pentru bărbatul ei, răposatr de mult, apoi se da dorului, 
«a să se poată scula de cu noapte şi să plece iarăşi la baie. 

De-aceea, în Joia următoare, după-ce se înserase, când o văzui 


întrând în casa noastră, m'am. crucit de-a binelea. Mă uitam pierdut 


la peticuţele opincilor şi la sbârciturile obrajilor ei. 

— Dumnezeu te-a adus, — lele Palaghie, — îi zisei, desmete- 
cindu-mă. Ce vânturi te bat pe la noi? 

— Vânturi bune, domnule părinte! Mi-a ajutat Dumnezeu să-mi 
fac și eu o prescură.., N'ai putea s'o slujeşti mâne dimineaţă, până când 
nu se începe lucrul la baie? Ştii, pentru păcatele mele și ale răpo- 
satui... 

Glasul ei era vesel şi drăgălaş, ca al unei fetişcane,. 

— O slujesc, lele Palaghie, — îi răspunsei emoţionat, o slujesc 
când vrei... Dar, de ce-ai mai făcut prescură? Aşi fi dus eu vre- 
una dela mine... 

' — O, bine că mi-a ajutat Tatăl, — protestă lelea Palaghie, 
łuându-şi rămas bun. 

Am însoţit-o până la poartă, iar cu privirile până la colțul uliţei. 
In lumina lunei pline ce strălucea pe cer, opincile - ei păreau acum 
noui-nouţe. Paşii ei păreau săltăreţi, ca ai unei fetișcane ce se duce 
la horă. 

Ar fi trebuit să fiu vesel în seara aceea, dar, nu ştiu ce m'a a- 
juns. O tristeță adâncă sa lăsat pe sufletul meu. Până în clipa când 
am închis ochii mă urmărea gândui, că lelea Palaghie, şi-a tras poate 
bucătura dela gură, ca să facă prescura,.,. ca să mănânc şi eu odată 
prescura ei, cum a mâncat ea prescurile mele.. 

— Vai, — îmi ziceam, — eu voiu sluji o prescură frământată 


cu atuatul suferinţei! 


+ 
+ + 


Când mam trezit, se bătea ziua cu noaptea. Imbrăcându-mă re- 
pede, tiptil- -tiptil, ca să nu trezesc pe cei ai casei, am ieşit în curte 
să văd, n'a venit lelea Palaghia? 

Venise, sărmana. Era în cerdacul casei, întrun hal de nedescris, 
cu ochii turburi, nedormiţi, cu năframa aruncată ca şi cu furca pe 
capul ei şi cu peticuţele opincilor numai pe jumătate încheiate. 

— Ce-ai păţit, lele Palaghie? — o întrebai, erne Aad 
mânile pe piept. 

— Vai, Doamne, sfinte! Atâta putu 'săţspună cu "glas stâns, 
speriat.. i 

— Au mâncat poate şoarecii din prescură? —: o mai întrebai 
mușcâudu-mi buzele cu dinţii, ca să nu zâmbesc. 

Se prinse cu amândouă mânile de un stâlp al cerdacului. 

— Vai, Doamne, sfinte! M'a bătut Dumnezeu. domnule părinte! 

— Cum nu, — făcui eu, mişcând din cap. Tocmai pe dumneata 
o să te bată Dumnezeu... Nu- -ți bate capul cu astfel de fleacuri... Are 
Dumnezeu pe cine să bată (mă gândiam la mine). Dar, spune-mi, 
ce-ai pățit? 

Legănându-şi capul în dreapta și în stânga, scoase un geamăt surd. 

— Vai, mi-e ruşine, vai, mi-e ruşine... Apoi, își desfăcu traista 
şi scoase, tremurând în tot trupul, o jumătate de prescură... 

— Vezi, — reîucepu, — şi apoi, să nu mă bată Dumnezeu? 

— Nu înţeleg nimic, lele Palaghie... 

"— Vai, păcatele mele! Cine ma pus să fac prescuri ? lată, mi-a 
arătat Dumnezeu, că nu sunt vrednică... 

Cu chiu, cu vai, cu sughiţuri, cu lacrimi şi cu gemete îmi po- 
vesti întâmplarea. 

Seara, când s'a întors acasă, şi-a scotocit toate ungherele casei, 
dar, n'a găsit nici măcar o coaje de mălaiu. Ca să mai facă mămă- 
ligă, era prea târziu, Sa socotit una și bună și s'a culcat nemâncată. 
© Dar pe la miezul nopții, s'a trezit de-odată, ruptă de foame.. Scoto- 
cind somnotoasă prin aceleaşi unghere, dete de prescură, şi fără să-şi 
dea seama ce face, îşi împlântă în ea puținii dinţi, ce i-au mai rămas. 
Numai când a mântuit-o pe jumătate şi-a adus aminte, că nu-i pres- 
cură slujită, căpătată dela mine, ci prescură făcută pentru liturghie, 

pentru iertarea păcatelor ei şi ale răposatului.. N'a mai putut închide 
nici-un ochiu. Abia a apucat să se mijească de ziuă, ca să alerge la 
mine și să-mi spună... 

işi împreună mânile, ca de rugăciune. 

— Ce să mă fac acum? Vai, păcătoasa de mine, am mâncat 
prescură neslujită! Ce se va alege de sufletul meu? 

— Ce să s'alegă, îi răspunsei, fără să opresc zâmbetul ce-mi 
flutura pe buze. Iată, tocmai vine cantorul. Ne ducem la biserică, să 
slujim liturghia... . 

— Eu nu mă duc, — strigă, încleștându-şi mânile de stâlp. Se 
răstoarnă biserica pe mine... 5 
— Nu te copilări, — lele Palaghie, — îi mai zisei. Ce socotești, 
că Dumnezeu e aşa, ca noi, oamenii? Dumnezeu se uită la inima 
omului, nu la prescura lui... Ce-i o jumătate de prescură înaintea lui 
Dumnezeu ? O nimica toată... 

Nu s'a lăsat convinsă, dar, sa lăsat s'o duc de mână, ca peun 
copil, la biserică... Am slujit liturghia, luând agneţul din jumătatea 
de prescură. A fost o liturghie tot atât de dumnezeiască, sfântă, ca 
şi cele slujite cu prescură întreagă. 

Jumătatea de prescură îmi pusesem în gând să i-o dau ei, ca 
să completeze mâncarea întreruptă la miezul nopţii. Dar, de astădată, 
nu ma așteptat la uşa bisericii. S'a grăbit poate, ca să ajungă la 
baie, la căruciorul ei. Am mâncat-o eu, şi am simţit că e dulce, duice, 
ca inima aceleia care a frământat-o. 

Io noaptea următoare mam visat pe o câmpie întinsă, acoperită 
cu flori şi verdeață. Mii şi mii de îngeri într'aripaţi, venias din tus- 
patru părţi ale lumii, cântând cântările celei mai frumoase liturghii, 
şi purtând în mâni tave de' argint, cu prescuri. Un singur înger avea 
tavă de aur, iar pe tava lui o jumătate de prescură... 

Când, în Duminica următoare întâlnii pe lelea Palaghia la uşa 
bisericei, nu mă mai uitai la peticuţele opincilor ei. Intinzându-i obiş- 
nuita prescură, i-am povestit visul...= 

SEPTIMIU POPA 

Bacunin 


Cincizeci de ani dela moartea lui 


„Die Lust der Zerstörung ist 
zugleich eine schaffende Lust!“ 

M. Bacunin. Din articolul apărut în 
„Deutsche Jarbiichtr“ în 1842, 


Mihail Bacunin este primul teoretician al anarhismului rusesc. 
Există istorici cari îl numesc „părinte“ al anarhismului rusesc. După 
noua concepţie despre filozofia istoriei, termeni ca „părinte al“ (unei 
mişcări) „factor“, „personalitate istorică“ rămân fără conţinut. Ei sunt 
numai exponenţi ale unor stări sufleteşti ale mediului în care s'au 
născut. Prin ei — se dezvăluie istoria, care este o desfăşurare a fon- 
dului safletesc al unui popor. Stările anarhice ale spiritului rusesc mau 
fost create sau provocate de o,personalitate istorică, în cazul nostru 
de Mihail Bacunin, ci sau manifestat prin el. 

Mihail Bacunin a fost boer din naştere. Contimporanii ni-l descriau 
când ca pe un boer-nârod, când ca pe un veşnic student, cu cotosre d2 
tutun pe barbă şi pe haine, făcând datorii micii şi neplătindule nicio- 
dată pe simplu} motiv că uita de ele. Unii îl consideră numai ca 
de acţiune. Se înşală, fiindcă Bacunin, în vagabondaiul lui revoluţionar, 
găsea timp să cugete şi. să scrie articole în revistele mari europene, 
şi chiar cărți. Un reprezentant al metafizicei germane în Rusia, Stan- 
Chevici preţuia mult capacitățile intelectuale ale lui Bacunin de a 
gândi „speculativ“. Mai târziu, occidentalistul, revoluţionar și filozof 
rus, Herzen, a numit pe Bacunin „cugetător adânc“. In istoria filozifiei, 

Bacunin a lăsat bare care urmă. Profesorul de filozofie de la univer- 
sitatea din Kiev, Eugen  Spectorschi, afirmă că. Bacunin cel dintâiu 
Sa răzvrătit împotriva quietismului de cabinet al hegelianilor. Şi afir- 
-marea lui Spectorschi e justă: Bacunin, primul, a interpretat drama- 
tismul dialecticei lui Hegel nu ca o ciocaire între noțiuni abstracte 
(colizie) cari, după cum şi marele critic Belinschi a spus, amintesc 
„schelete înştăcate reciproc cu. braţe costelive dansând în cimitir, ci ca 
© luptă vie între forţe reale și inamice. Bacunin a interpretat dialec- 
tica lui Hegel nu ca discuție, ci ca revoluţie, revoluţie permanentă. 
După Bacunin procesul cosmic e un proces dialectic, ce nu se opreşte 
niciodată. Comunismul bolşevic rusesc din zilele noastre, care din punct 
<de vedere filozofic e o revârsare a teudințelor. anarhice dn spiritul 
slav („antiteze încercuite“ și răzbufnite întrun moment dat) îsi caută 
de multe ori și Fermenii şi justificarea în anarhismul lui Bacunin. 
„Permanentizarea revoluției“ — expresia lui Troţchi din 1924 ar fi 
- putut să fie pronunţată de Bacunin în 1842. 


In procesul dialectic al istoriei cosmice, Bacuniu a iubit antiteza. 
“Teza si sinteza îl iritau. li plăcea lupta, și filozofia lui e filozofia 
luptei. Ca să ajungă la concepţia antitetică a procesului cosmic, Ba- 
cunin a făcut un straşnic şi poate neaşteptat salt mortal. 


In tinenereţe, Bacunin era un placid şi în termenii actuali, un 
“contrarevoluționar, în termenii filozofiei sale anarhiste de mai târziu 
— un tezist. Aparţinea. mediului idealist al lui Belinschi, care avea 
asupra. lui o mare autoritate. Făcând o paralelă între mentalitatea. ger- 
mană şi cea franceză, Bacunin se scârbeşte de scenele sângeroase și 
turbate ale revoluţiei“, admiră cum poporul german a scăpat, datorită 
profundului său sentiment religios şi estetic de uraganul „abstract și 
fără limite“ care a cutremurat Franţa, cât pe ce să o prabuşească. E 
atât de blând, de supus Bacunin, încât pare a fi bătrânul Zosima din 
„Fraţii Caramazov“ a lui Dostoievschi. „Antiteticul“ de mai târziu 
scrie ca cel mai puritan hegelian cu suflet mistic și. pravoslavnic: 
„Suferinţa e bună: ea e acea flacăre curăţitoare care transformă sp!- 
ritul şi-i dă tărie“. Ce banalitate! Să o auzi din gura lui Bacunin, 
care a turmentat Europa până acum cincizeci de ani cu dionisismul 
său anarho-revoluţionar. ' 

Mai era și conservator supus ţarului. „Rusul adevărat e acel 
care e supus împăratului“. Şi în timp ce oamenii geniali sfărâmau cu 
preţul vieţii un regim din toate punctele de vedere blestemat, Bacunin 
scria că „trebuie să acceptăm realitatea sub toate rapoiturile și în 
toate condiţiile vieţii“. Bacunin e şi creştin şi probabil poate pravos- 
lavnic. „Fără religie nu putem avea stat“ scria el“. Revoluţia (fran- 
ceză) a fost negarea oricărei stat, ori cărui ordin legal. Intrezga viaţa 
a Franţei nu e decât conştiinţa vidului“. Cei cari au cetit cartea lui 
de mai târziu, „Dumnezeu,şi statul“ îşi amintesc, că el nu nega, ci 
arunca cu barda în Dumnezeu și în stat. Intro scrisoare către părinţi 
publicată de Maxim Kovalovschi, Bacunin scria: „rușii își iubesc 
patria, îşi adoră monarhul, voinţa lui e pentru ei o lege. Nu se vă 

găsi niciunul dintre ei care să nu-şi sacrifice toate interesele pentru 
fericirea suveranului şi pentru prosperitatea patriei“. Până în 1842, 
când apăru celebrul lui articol în „Deutsche J:hrbiicher“ când sa şi 
“produs criza sufletească în sufletul lui Bacunin, o criză care Va dus 
la anarhism şi la nikilismul revoluţiunar, Bacunin nu prezintă nimic 
extraordinar, deci nimic interesant; rămănând în cadrul cugetătorilor 
„Slavofili“, foarte supuşi şi foarte mari legaiişti. Numai după ce a 
trântit bomba: „Voluptatea de a distruge e de asemenea o voluptate 
creatoare“, — Bacunin devine un subiect de studiu, de imitație de 
blestem sau de venerație. 
a 
Hegel afirma că în statul istoric există o sinteză, deci ceva ra- 
gional şi pozitiv; statul după el e încarnarea reală a ideii morale. 
După 1842, Bacunin, proclamând eternitatea antitezei, a proclamat ira- 
ţionalitatea şi imoralitatea realităţii. Realitatea trebuie distrusă. Statul 
trebuie distrus. Dumnezeu trebuie distrus ! Şi logic în avântul lui de` 
-a distruge totul, el proclamă nimicirea rând pe rând a tuturor state- 
lor, a tutuor bisericilor cu toate instituțiunile lor religioase, politice, 
judecătoreşti, financiare, polițienești, universitare, economice şi sociale. 


Negarea la Bacunin nu ia formele blânde ale anarhismului con- 
templativ al lui Crapotchin și Tolstoi, de mai târziu. La aceştia, ne- 
:garea societăţii porneşte dintr'un dor, foarte nelămurit, de mai bine și 
unul a găsit viziuni sociale iar celalt, Tolstoi — idealul creştinismu- 
lui mistic. La Bacunin — negarea, distrugerea ia formele unei furii, 
“unui raptus melancholicus. „Şi dăm drumul la tot ce se numeşte pa- 
timi urâte şi să distrugem tot ce în aceiaşi limbă se numeşte ordine 
publică. Pentru. aceasta distrugere e necesară imediata „revoluţie so- 
cială, îlozofică, economică şi politică“. 
| Ceiace e tragic în concluziile lui Bacunin, e anume credința că 
„acest hegelian, care nega naționalitatea realităţii, acest Ariman era 
: încredinţat că distrugând — cum spune Eugeniu Spectorschi — el 
zidește“. Pentru el distrugerea e „schaffende — e creatoare. Anarhis- 
mul lui, care ar fi rămaș o simplă pornire nihilistă fără aceasta cre- 
dință subiectivă, realizează planul istoriel. Și Bacunin a trebuit să re- 
vină la termenii „sintetici“ ai lul H=gel, măcar prin faptul că a con- 
ceput posibilitatea unei noui istorii a umanităţii, deşi întralt plan. 
E nevoit să construiască o nouă filozofie a istoriei „bazafă pe cre- 
dință în progresul umanităţii“ bazafă pe postulatui sentimental (mai 
de grabă) să vadă pe om, „acest văr al gorilei“ transformându-se 
într'o ființă superioară și inspirată. Găsea și un scop precis istoriei: 
„în triumful omeniei constă scopul şi senzul istoriei“. Scopul istoriei 
— omenia — e realizabil numai în condiţiile libertăţii absolute. Şi 
pentru că statul e un instrument de opresiune, statul trebuie distrus 
şi înlocuit printr'o federaţie de comune libere. 


Ajungând. aici, după ce a părăsit cugatarea teoretică, Bacunin 

se încurcă rău. Trebuia să-și. exemplifice concepţia. comunelor libere. 
Și a găsit: federația liberă a popoarelor slave. Natural, Bacunin era 
prea rus, ca să poată, oricât s'ar fi desprins de realităţile concrete, să 
ajungă la o altă formulă decât aceia care se degaja din sângele lui. 
El striga în toată Europa: noi mavem patrie, patria noastră e revo- 
luția generală, deși la congresul slav dela Praga în 1848 a propus: 
formula sa, pentru care a şi fost purtat pe brațe de toți delegaţii 
congresului. | | * 


* 
* * 


Dela 1842, când Bacuuin a apărut în Europa ca explozia unei 
bombe, şi până la 1876, când a şi murit, nimeni n'a „turmentat“ Eu- 
ropa mai mult decât el. Fiindcă nu era om de cabinet, ci de acţiune 
directă și totală, cu temperamentul lui ciocotitor, ori unde se isca o 
revoluţie, Bacunin participa, şi cum spune acelaş profesor de filozofie, 
ori unde apărea Bacunin, se năştea o revoluţie. Era epoca guvernelor 
“revoluționare, şi fiindcă Bacunin era inamicul tuturor guvernelor, se 
manifesta și împotriva celor revo'uționare. De aceia nu-şi putea găsi 
loc de odihnă — guvernele îl expulzau. In 1847 Guizot Pa expulzat 
din Paris şi din Franţa, pentru o cuvântare ce a 'ţinut-o la banchetul 
revoluționarilor polonezi, pe cari îi îndemna să continue lupta împo- 
triva patrie sale. In 1848 expulzat din nou din Franţa pentru că a 
vru: să „adâncească“ revoluţia din Februarie. Expulzat din Praga, a 
fugit în Dresden unde se începuse o mică revoluție pe care el năzuia 
să o facă „universală“. In Germania a fost prins și după ce a fost 
ţinut în închisoare, Bacunin a cunoscut şi lanţurile — a fost extradat 
în Rusia. lachis în fortăreața Petropavlosc, mutat în fortăreaţa Schli- 
sselburg, exilat în Siberia. De aici a fugit în Japonia. A trecut în 
America. A sosit la Londra. Sa împrietenit cu Karl Marx, a participat 
la înființarea Internaționalei , Socialiste, a „spart“: Internaționala Jui 
Marx, pentrucă n'a putut deveni şeful ei; s'a: pus în fruntea revolu- 
ționarilor polonezi cari pregăteau o descindere din Suedia pe pă- 
mântul rusesc. 

In lupta lui cu Marx pentru hegemonia în Internaționala Socia- 
listă, Bacunin milita pentru principiul anarhic al descentralizării şi 
federației, Marx nu îngăduia decât centralizarea şi disciplina. 


In 1876 când moare Bacunin, a murit şi opera lui Marx. 


Există o lature nelămurită în viața lui Bacunin. O literatură sa- 
vant scrisă dovedeşte că el „sa pocăit“. Printr'o scrisoare trimisă lui 
Alexandru al H-lea, care prin miniştrii săi proclamase „dictatura 
inimii“ — deci un regim de blândeţe, Bacunin cerea împăratului să-i 
ierte. Vroia să devină din nou rus adevărat și cetătean supus. Există 
un dosar în privinţa aceasta, publicat de curând de guvernul sovietic, 
un dosar a cărui autenticitate nu poate fi pusă la îndoială. Dacă ar 
fi aşa — și nimic nu ne opreşte să credem că a fost aşa — viața 
lui Bacunin deschide portiţe să pătrundem în sufletul acesta misterios. 

Un geniu ar putea să studieze și să ne lumineze — fie chiar și în 
forma unui roman — etapele acestea zguduitoare de trecere dela o 
extremitate la altă. 

Dela smerenia creştină la răzvrătirea împotriva lui Dimnezeu 
şi a ordinei sale şi din nou la credințele dintâi. 

E o imagine cuceritoare Bacunin: cel mai mare anarhist al vea- 
cului al XIX prăvălit în genunchi în fata împăratului, Unsul lui Dum- 
nezeu. 


G. M. IVANOV 

In campanie electorală 


„La cumpăna apelor 


Judeţul Severin, după noua lui delimitare nu are decât o singură 
şosea naţională în stare relativ bună, aceea care îl străbate dealungul 
și care abia la Caransebeş şi Lugoş se mai ramifică și în alte direc- 
țiuni. Până aci, la dreapta și la stânga ei, drumurile se găsesc într'o 
stare cum le descrisese losif Il, cu ocazia primei sale călătorii prin 
Banat, în cadrele unui memoriu adresat mamei sale, Maria Terezia: 
„le creiază natura, lumina le-o dă soarele, luna, și stelele“... 

Un asemenea drum ne conduce în direcțiunea opusă cu Valea 
lepii, înspre Valea Almăjului care, începând la nord de Mehadia se 
întinde şi se pierde în şesul Bisericii-Albe, pe teritoriul actualei lugo- 
Slavii. Cum vedem, este o regiune pe cât de întinsă pe atât de izo- 
lată. In afară de drumul plin de riscuri ce pleacă din Mehadia şi 
corespondentul său dela celalalt capăt al văii, din altă parte nu este 
accesibilă. Această împrejurare a determinat stăpânirea românească, 
ca din primele zile ale instituirii să se gândească la construirea unei 
şosele moderne, care să evite marile obstacole ale naturii. De cinci 
ani de zile se lucrează la acest drum şi tot nu se știe când se va 
isprăvi, deși în mai multe rânduri a fost înaugurat cu „răchie pre- 
friptă“ de Almăj, preamărindu-se munca „dezinteresată“ a cutărul 
deputat. Acest drum, care porneşte din comuna lablaniţa, trecând prin 
Petnic— Giobucraiova şi eşind la Lăpușnicel, fără să urce câtuşi de 
puțin, — odată isprăvit ar deschide o ncuă eprcă în viața Almăjului, 
dăruit de natură cu bogății imense. Până și ce! diu urmă ţăran este 
convins de acest adevăr, astfel încât locuitorii din partea locului 
„depun toate stăruințele pe lângă nonii peţitori întru deputăţie, pen- 
truca lucrarea începută să fie dusă cât mai curând la bun sfârșit. Dar 
lozinca noastră fiind să nu facem n'ciun fel de promisiuni riscate, 
mam putut să precizăm nimica. Le-am pus în vedere toată munca 
noastră, juruind să nu descindem la ţuică caldă până când şoseaua 
nu va putea fi predată efectiv circulaţiunii, 

După această scurtă zăbavă ne întoarcem iarăşi la şoseaua naţio- 

nală şi ne continuăm drumul spre nord. Pe ici pe colo mai întâlnim» 
câteva sate, toate bântuite de aceleaş năcazuri şi griji. Nu de-acuma,. 
ci dela originea lor, căci pe multe din ele însuși numeie le trădează: 
că mau suferit niciodată de belşug. Cine știe ce vremuri maştere au 
determinat pe cei dintâi români să să se stabilească, de pildă, în: 
țara bolovanilor, în G'obu rău?... Astăzi nici nu mai interesează 
această chestiune. Cele câteva sute de suflete un singur lucru vor să: 
ştie şi anume: România- Mare trebue să-l transforme în G'obul feri- 
Cirii, mai ales că nu puţini politiciani se cred capabili să facă: 
acest lucru. 

Urcând Dealul Plugovei, pe o serpentină de o rară frumusețe, 
simțurile noastre scapă de subt impresiunea deprimantă a vieţii de- 
detaliu văzute prin văgăuni şi admirăm minunatul tablou de ansamblu 
ce ni-se îmbie de sus. Desfătându-ne privirea în el aproape regretăm 
că a trebuit să cunoaștem viaţa fărămiţată, cu toate nevoile ei de jos. 
şi care este în complect dezacord cu aceea bănuită de sus. 

Trecând de Dealul Plugovei, în fața noastră apare o câmpie 
accidentată, pe care românul o scobeşte cu râvnă, deşi ea mwar fi 
prea potrivită pentru agricultură. Dar ce nu face hărnicia inteligentă 
a românului! Nu arareori se vorbeşte și pe aici de o bună recoltă.. 
_ Rezultatul este, că satele au un aspect cu adevărat occidental, cum e- 
bunăoră comuna Domașnea, care îţi face impresia unui însemnat târ-- 
guşor, cu case ridicate la etaj şi cu români foarte imprieteniţi cu - 
cartea, deşi propriu zis ne găsim într'o regiune de munte. Incă din 
plin sat porneşte serpentina ce încalecă dealul Domaşnei, numit cum- 
păua apelor, pentrucă desparte Valea Bela Rece de aceea a Timişului.. 

Dar locul acesta nu este însemnat numai din punct de vedere 
geografic, ci şi istoric, economic şi chiar sufletesc. 

Pe dealul Domașnei s'a dat acum 188 de ani una din cele mai: 
crâncene lupte cu turcii. Și astăzi încă, poporul numeşte „turcii morţi“ 
unul din vârfurile lui. 

Dincolo de dealul Domașnei şi viaţa economică iea un alt as- 
pect. Civilizaţia a câștigat deplin acces cu toate p:erogativele ei bune 
şi rele. Cele dintâi au făcut ca românul să-şi muncească pământul 
intens şi raţional, cele din urmă au venit la braţ cu capitaliştii streini 
de neamul nostru cari ne-au devastat pădurile. Gările Teregova și 
Armeniş sunt o dovadă vie a afirmaţiunii noastre. In această direcție, . 
civilizaţia contemporană nu l-a putut ajuta pe român ; munca și în- 
teligenţa lui se iroseşte în slujba capitaliștilor streini. 

Dealul Domașneii pare a fi și o cumpănă sufletească. Populaţia de 
pe teritoriul Comunităţii de avere — dintre Dunăre şi oraşul Caran- 
şebeş — este lipsită de expansivitatea bănățanului, precum și de 
particularităţile sufleteşti ale acestuia. Cântecul se întâ'neşte aci nu- 
mai în forma lui primitivă, însoțind turmele de oi, pe când dincolo de 
cumpâna apelor, începând cu valea Timişului el se coboară şi în sat, 
găsind adăpost şi expresie în acele minunate coruri ţărăneşti cari fac 
atâta fală Banatului. l 

Coborând la vale ajungem în valea Timișului superior, care pe: 


861 
© BCUCluj 


aici este un râuleţ mic dar sburdalnic, de care răsună toate văile. 
“Egoismul îl mână cu o grabă de nedescris înspre şesul Banatului, 
unde il atrage „mierea“ sărăturilor de „face“, cum zice poetul. Dar 
plăcerea lui formează una din cele mai mari probleme pentru satele 
“aşezate dealungul lui: problema diguirii. Aproape nu există an, în 
care recolta oamenilor să scape teafără de năvală Timișului. Problema 
'a devenit și mai arzătoare de când cu ploile din urmă, cari nu 
Sau mal mulțumit cu compromiterea recoltei, dar au luat și porțiuni 
Antregi de teren şi toate podurile câte le-au întâlnit în cale. 
Intâmplarea a vrut. ca la această triplă cumpănă să poposim şi 
noi, ceata de apostoli politici și de trecere de vreme să fixăm valoa- 
Tea celor văzute în cursul zilei. Automobilul şi-a cules şi el impre- 
siile sale, subt formă de cuie, fapt care ne sileşte să zăbovim binişor 
în dreptul comunei Slatina Timișului. Pelângă nol treceau agale vitele 
- “ce veneau dela pășune, mânate de copilandri veseli, cum se şi potri- 
vește cu vârsta lor. Mergând în grupuri ei cântau pe două și trei 
voci, făcându-te să crezi că nu mai e vorba de cântece populare, ci 
-de acelea învăţate la cor, cu învățătorul satului. Ne ascuțim urechile 
“Ca să prindem şi ceva din vers, care tot popular era: 
„Mărie, Mărie, 
Spune-mi dragă mie: 
Cie frundză să zbace 
Când vântu nu bace?“,.. 
- Frunza plopului şi frunza inimii bănăţene — exclamăm cu toţii, 
“care dincoaci de cumpăna apelor este mult mai sensibilă... 


P. NEMOIANU 

Românii ardeleni în Franţa 
= IV. 
Mizerii... 


Incepusem să ne pierdem răbdarea, mai ales că nu mai înțeles 
geam nimic. 

| După atâtea milogeli zădarnice, acum pretufindeam să ni se dea 
ceiace — spuneam noi — ni se cuvine din partea unei naţiuni 
surori, în a cărei armată vrem să ne înrolăm. Pretindeam, nu ceream, 
E neant dreptate, căci eram sătui de maimuţăreli, oratorii şi 
umiliri. 

A fost o greșeală. Atitudinea francă, ardelenească, n'a convenit 
comandantului lagărului care, pentru a ne arăta ce putere are asupra . 
noastră, ne-a trimis la... muncă forţată la baia de piatră din Lardy, în, 
tovărăşia mai multor soldaţi şi grade inferioare, români din Sălaj. 

Deprinși sau nedeprinşi cu lucrul, a trebuit să punem mâna pe 
unelte şi să tăiem la piatră de dimineața până seara, în cel mai cum- 
plit ger de Ianuarie... Aici am ajuns! (Fi-voi oare crezut?) Istovit, cu: 
degetele dejerate strângând târnăcopul, munceam ca robii, lipsiţi de- 
orice nădejde  într'o soarte mai bună. 

După cum am amintit mai sus, eram în tovărăsia mai multor: 
soldaţi de naţionalitate română, din părţile judeţului Sălaj. 

Erau oameni din regimentul meu, oameni pe cari îi cunoaşteam, 
cari mă cunoșteau. Și, aveau motive să mă cunoască. Intervenisem 
de nenumărate ori să poată pleca în concediu, acasă, le făcusem scri- 
sori, căci nu ştiau să scrie şi îi ajutasem decâteori se putea. 

Cu toate acestea, acum, când mă vedeau umilit, în mână ca 
unealta grea cu care braţele mele nu erau obişnuite şi în rând cu ei, 
în ochii lor mu lucea nici un sentiment de umanitate, ci din potrivă, 
o ciudată mulţumire. 

li vedeau făcânduşi cu ochiul şi dându-și coate: — „Acum e. 
dreptate 1“ — spuneau ei destul de tare ca să auzim şi noi, „acum: 
e dreptate, căci domnii muncesc şi ei, alături de nol !“ 

lar când era să mergem.cu gamelele în mână pentru orezul fiert 
în apă ce ni se dădea drept hrană, aceiași soldaţii rugau pe paznicii 
„francezi să silească pe „domnii ofiţeri“ să se ducă cu gamelele în urma 
„lor, căci domnii au muncit mai puţin decât ei! 
Comedia dela Lardy a durat numai şapte zile. Patronul, băgând 
“de seamă că paguba e mai mare decât folosul muncii noastre, ne 
retrimise pe propria-i răspundere la lagărul din Etampes, unde Feld- 
-webel-ul prusac ne aștepta cu glume bine ticluite asupra iresistibilei 
dragoste și frăţietăţii a popoarelor latine |... 
Şi ne aşezarăm iar pe paele umede pline de păduchi, meditând 
„asupra celor întâmplate, un fel de avant-gout din ceiace poate fi o 
“dictatură verde... : 


* 
* * 


St. lust en Chaussee. Am fost trimis aici în calitate de coman- 
«dant al unei companii de soldaţi muncitori, pentru a descărca din 
vagoane napi pe seama unei fabrici de zahăr. Hrana era relativ . 
“bună, însă oamenii noştri erau constrânşi să lucreze toată ziua, chiar 

“şi Duminica. Nu li se dădea răgaz nici măcar să'şi spele rufele şi să 
se curețe. Impotrivindu-se, ei au fost incarcerați până când am putut 
convinge pe mai marii noştri, că deparazitarea şi spălatul nu este 
un gest... anti-francez. 

In aceast localitate am fost martorul unei scene interesante şi 
neuitate. Un soldat francez din Gascogne, după ce nu sa putut în- 
plege cu un soldat de-al nostru pe e a intors-o pe spanio- 
„dește, făcându-și" asifal înţeleasă dorința. Limba spaniolă ce interme- 
diatoare între un țăran din Gascogne şi unul din Ardeal!.. (Imi pă- 
-rea rău că nu se află de faţă şi fostul meu profesor maghiar de 
istorie, care ne spune că noi românii am fi de origină slavă, balcanică, 
sau Dumnezeu ştie ce!) | 
` Bonneuil sur Marne. In loc de napi, aici descărcam cărbuni în 
-vapoaraşe. Tratamentul se înbunătăția în măsura ce învățam franţu- 
„zeşte. Cu incetul ne-am convins, că simpatia francezilor — oamenii cu 
inimă şi demni de toată dragostea — trebue cucerită. 


i à 


* 
%* * 


Principalul motiv al desiluziilor noastre prea mari dela'nceput 
„au fost prejudecățile cu cari am păşii pe pământul Franţei. Frăţie- 
tatea latină, de pildă, era socotită de noi ca având proporţii fantastice, 
„căci în Ardealul de subt unguri aveam mare nevoe de acest razem 
“sufletesc în lupta noastră de rezistenți. la primele zile ale captivită- 
ţii, îacrezuţi orbește îa aceasta îrăţietata, zâmbeam când ni se întâm- 
„pla vre-o neplăcere, şi calculam sireți momentul... teatral, când vom 
„binevoi să rostim cuvântul magic: sunt român! la curând însă ne- 
„am convins să francezii nu obişnuesc înainte de culcare să-și împros- 


864 
© BCUCIuj 


păteze legăturile sufleteşti cu „fraţii latini“ din Orient, habar mau dacă 
existăm şi calitatea de român. nu înseamnă pentru ei nimic. 

i Domesticele noastre prejudecâţi sau spulberat foarte curând. De 
câteori mam spus noi „suntem români!“ — fără nici un efect?. De 
altfel, după cum ne-am convins ulterior, nici italienilor nu li sa dat 
să gusţe prea mult în Franța din mierea „frăţietăţii latine“, Priso- 
nierii italieni cari se întorceau prin Franţa din captivitate germană, au 
fost supuși unui tratament atât de prost, încât acestia se plângeau 
tuturor cu cari puteau sta de vorbă. 

Cu atât mai mult admirau francezii pe auglo-saxoni. Pe lâugă: 
englezi şi americani, francezii se simteau niște adevăraţi calici. Pe: 
germani îl urau — dar îi respectau. 

Prizonierii germani erau tratați cu cea mai mare severitate, ca: 
să nu zicem cu răutate, dar li se respecta demnitatea de om. Asta, 
de altfel, era şi meritul germanilor, cari ştiau să reacționeze cu ultima. 
energie contra celei mai mici nedreptăţi. 

Am fost de faţă la o scenă, Care s'a petrecut între un prisonier 
german şi o santinela franceză care a rostit cuvântul „boche“ la adresa 
celui dintâi. 

„bin kæ boschi! — Pa sfidat germanul. T bin d kriegsgejangener!- 
verstanden? 1“ Francezul, care ştia nemțește, simțind că nu e lucru 
vitejesc a șicana pe ún omîn imposibilitate de areacționa, a tăcut, ba. 

ulterior, la împăcat pe neamt. 
l Psihologia de oameni liberi a germanilor aducea cu sine stima, . 
lărgirea libertăţilor şi înmulțirea posibilităților de trai mai omenesc.. 

Durere, românii wau impus fracezilor acelaș respect. Felul nos-- 
tru de a răbda toate, fără a crâcni, starea noastră înapoiată, cam neo-- 
bişnuită în Apus, apucăturile de iobag, provocau un tratament cu to-- ` 
tul deosebit de cel aplicat germanilor. 

(Aici un ticluim istorioare scrise anume pentru patrioticele utili- 
tăţi ale cărților de abecedare, aşa că ne putem permite să rostim a- 
cest adevăr, întreg, sperând că oamenii de bine ai acestui neam vor 
ști — mai târziu — să îndrepte relele în urma cărora am suferit atâta 


în Franţa), 
f CORNELIU ?}. CODARCEA. | 

Săptămâna literară 


O îndoită nedreptate 


cu prilejul discuţiunilor în jurul marilor premii de literatură. 


Revistele” își iau vacanţă. Câteva cuvinte despre 
„Flamura“. . 


- Discuțiile în jurul legitimităţii și utilității „marilor premii de H- 
teratură“ ale ministerului cultelor și artelor continuă să umple coloane 
de ziar și pagini de revistă. După primele isbucniri ale nemulțumiți- 
lor, cari exprimau sgomotos o sensibilitate jicnită, problema a trecut 
în analiza gravă a criticei. Dar și întrun chip şi înaltul sufragiul uni- , 
versal al literelor române s'a pronunțat: „marile“ premii pentru a fi 
legitime şi utile să nu se mai întituleze „mari“ ci pur și simplu pre- 
mii, iar fiindcă culmile literare nu se prea îmbulzesc în ocolul nostru — 
care literat ar admite de bună voie o cuime alăturea de a sa? — 
premiile să fie divizibile, să se înfrupte toți din ele mai curând. (Aş- 
teptarea e chinuitoare.) 

Legitime sau nu, premiile ministerului sânt un bun câștigat, după 
care în anii trecuți jinduiam cu patos pe toate coloanele revistelor 
noastre literare, blestemând neagra ignoranță a oamenilor politici şi 
nepăsarea lor față de literatură. Pentru aceasta credem cu totul ne- 

- potrivită discuţia așa cum s'a pornit. Că s'au făcut greşeli şi că se 
vor mai face încă la aprecierea valorilor literare premiabile, lucrul 
ware nicio însemnătate şi nu păgubește literaturei ; din potrivă, dacă 
măcar odată la cinci ani se va consacra în acest chip opera durabilă 
a unui singur literat incontestabil, se face o faptă bună întreţinându- 
se în jurul mişcării noastre literare un interes, care până acum lpsia. 

Cu deosebire premile acordate în acest an au exagerat atitudi- 
nile ostile acestei bune idei. Mâna juriului a trebuitsă găsiască opera 
de premiat din foifoteala curentă a vieţii noastre literare. Crema, sau 

ceea ce “admiteam fără murmur şi fără să cercetăm ca valori literare. 
incontestabile, se luase în anii trecuţi. De aceea unii au atacat pre- 
miul de proză, alții premiul de poezie, iar impreună pe amândouă. 
Şi nemulţumiţi cu toţii, sa mers până la absurda afirmaţie uneori de 
a se spune că literatura noastră vrednică de consacrare se isprăvește 
cu Brătescu Voineşţi și Mihail Codreanu, numai fiindcă unora nu le 
mai place lon Gorun şi alţii nu vor să admite pe Topârceanu poet. 


E nedrept, e copilăresc ce facem. Topârceanu nu e poet? Când, 
o spun aceasta confrații, lucrul se explică; dar când o afirmă criticii, 
e grav. Şi de ce nu este di Topârceanu poet? După unii autorul 
„baladelor vesele şi triste“ este „anipoetic“ pentrucă nu se exorimă 
după o anumită reţetă; pentru alții nu este poet pentrucă d! Topâr- 
ceanu a scris „Parodii originale“ și cine scrie parodii e prea inte- 
ligent pentru a fi şi poet. Noi credem mai degrabă că di Topârceanu 
nu este poet pentrucă. a fost premiat în anul acesta. Căci dacă ar fi 
să admitem că pecetia talentului se capătă numai intrun anumit ce- 
naclu literar al Capitalei, ar fi să nu recunoaştem atâţia alţi poeţi 
cari au dreptul să nădăjduiască la premiul de poezie al ministerului 
artelor, hotărât ostili acelui cenaclu; iar dacă ar fi să nesocotim o. 
anumită contribuţie de inteligență în producţia dlui Topârceanu ar fi 
să excludem rolul acestei inportante facultăţi sufletești în zămislirea 
operei poetice, ceea ce desigur ar justifica vehemente protestări în 
lumea poeţilor. 


Cu di Topârceanu se face o, nedreptate în aprecierile de astăzi, 
ca şi în unele aprecieri din trecut. Pentru foarte mulți dsa a rămas, 
numai autorul „Parodiilor“, pasticheur-ul abil care a făcut impru- 
dența să spună singor despre ceea ce prezenta publicului în volumul 
dela 1916 că dă „simple focuri şi improvizații“, produse ale unui 
exercițiu „care cere mai multă inteligență decât talent“. Şi di Topâr- 
ceanu a râmas aşa pecetluit. Nimenea n'a mai căutat să cerceteze 
dacă dincolo de inteligenţa jucăuşa a autorului este o sensibilitate, 
care vibrează şi nimenea n'a înţeles că fără această sensibilitate 
poetică, în-stare să pătrundă în intimitatea poetica a atâtor opere 
poetice, inteligenţa diui Topârceanu n'ar fi făcut nimic. Sânt atâtea 
inteligente cari au trecut pè lângă poezia lui Octavian Goga, a lui 
Mihail Sidoveanu, a lvi Minulescu şi a lui Coșbuc, pentru a nu 
aminti decât câteva din imitaţiile diui- Topârceanu, au simțit cu această 
poezie, dar wau rămas cu ea. Dl Topârceanu a pătrucs'o şi a redat-o, 
In sufietul dsale opera imitabilă, opra de sugestie, a făcut ceva mai 
mult decât impresia cântecului de privigh'toare în sufletul guşatului 
lui Carageale care se sterge odată cu încetarea cântecului. Și deaici 
abia“începe talentul, dela ceea ce reţine din impresie și.poate reda 
sugestiv. DI Topârceanu persiflează adeseori în „Parodii“, dar acolo 
unde sugestia poetică este de mepersiflat, parodia încetează şi „imi- 
tația“ dsale e numai aparentă. Desigur di Octavian Goga n'a scris 
despre lună așa cum îl imită di Topârceanu, dar mediul, atmosfera şi 
în parte expresia sânt ale dlui Goga trecute prin di Topârceanu. 

„Acelaş lucru despre Sadoveanu, Coşbuc, Minulescu, unde cercetat cu 
atenţie di Topârceanu aduce o notă. a sa proprie brodată discret pe 
-canavaua autorilor imitaţi. l 

In aceste parodiii de talent se explică un fenomen nou; sugestia 
operei de artă pentru a prilejui arta. Dar admitem că nu în „parodii“ 
trebue căutat poetul aşa de contestat astăzi, ci în cele „câteva acor- 
duri personale“ cari încheie primul volum publicat și în „Baladele 
vesele și triste“. Sunt şi aici ca şi în celelalte lucruri frumoase, cari 
trebuesc însă căutate dincolo de o anumită atitudine a poetului. D. 
“Topârceanu e un sentimental, fără a fi un mare liric, ŞI fiindcă nu 
posedă avântul. deslănţuitor al liricei, dsa veşnicul preocupat de un 
„exces de auto-critică, își ascunde sentimentalitatea în ceeace francezul 
numeşte „railler“ — a-şi bate joc fără răutate, a lua peste picior. E 
aceasta un sentiment de pudoare, care în lumea noastră nu se prea 
„apreciază, fiindcă suntem încă în faza sentimentelor primare, iar ati- 
tudinea literară a dlui Topârceanu pare a face o excepție. De aceea 
se pare că nici ma fost înţeles decât ca pastişeur. Poetul a rămas 
“mereu ascuns dincolo de acea atitudine de blândă batjocură față de 
sentimentele sale, suferind şi bucurându-se închis în sine, ca într'o 
carapace de glumă. Și chiar atunci când d. Topârceanu se mărturisea 
îndurerat, ca în „Pagliaci“, ca în „Singur“, ca în „Fără adresă“ ca în 
„Pastel 'sentimental“, ca în „Rapsodie de vară“, ca în „Daspărţire“, 
nimenea nu-l mai crede. D. Topârceanu ni-a deprins să râdem şi tre- 
‘buie să ne înveselească mereu. „Balada morţii“, „Balada munţilor“,... 
-dar cine are vreme să le asculte! 


* 
% * 


Revistele încep să se resimtă de căldura verii. Întrun ultim efort 
“cu -paginile pline doldora, cele mai multe își iau rămas bun dela ci- 
-titori până la toamnă. Doar câteva se mai încumetă a înfrunta obo- 
seala unui an de muncă, pentru a servi credincioşilor lor retrași la 
odihnă în umbra parfumată a brazilor lectura unui ceas de comodă 
:singurătate: | 
“Din ultimul număr al „Flamurei“ e însă greu să ghicim pers- 
:pectiva. E prea bogată în conţinut ca să nu bănuim o vacanţă ne- 
mărturisită şi prea vioiu pentru a presupune oboseala. Revista craio- 
-veană începe a lua proporţii de mare revistă. Faptul e îmbucurător. 
Ne plângem că nu se citește şi totuși editurile nu mai primesc ma- 
nuscrise (fie vorba între noi, decât numai pe sprinceană) iar revistele 
:se înmulțesc şi se îmbogățesc. Altă bucurie deci. 
Interesant și sugestiv articolul dlui Louis Silet despre „Micile bi- 
serici dia Franţa“, cu care se începe prima pagină a acestui număr. 
"Din el se desprinde o largă înţelegere a bogatei surse de sentimente 
care este totdeauna clădirea de închinăciune Domnului şi dă indicaţii 
juste despre însemnătatea înfățişerii estetice în cadru plăcut ochilor 
pentru ca biserica să île şi o operă de artă şi un adăpost de 
„pietate. | 

D. Nicolae Kiriacescu întro schiță de studiu asupra literaturei. 
noastre dramatice, analizează rolul personagiilor idilice în produsele 
dramatice româneşti, făcând observaţiuni juste şi scoțând concluzii 
noui şi intemeiate. Interesante sunt cu deosebire observaţiunile sale 
asupra personagiilor idilice în opera lui Carageale. Carageale idilic, 
veţi zice? Ei bine, da. lată pe Jupân Dumitrache, iată pe conul Leo- 
nida şi pe coana Eftimiţa, „catindatul“ din „Dezale carnavalului“, de 
cari am râs totdeauna, cari sunt personagii perfect idilice prin naivi- 
tatea şi curăţenia sentimentelor lor şi cari puse în anumite situații 
dau impresia realităței şi o confirmă, o inobilează. D. Kiriacescu are 
perfectă dreptate, Idilicul se strecoară în viaţă, e parte integrantă din 
complexul ei şi când nu i-l dă deagata d. Zaharia Bârsan în „Tranda- 
firii Roşii“, trebuie căutat și descoperit alăturea de grotesc și de 
brutal. 

O frumoasă baladă „Povestea undei“ publică d. Marcel Roma- 
nescu, alăturea de versuri şi proză semnate de Adrian Pascu, Șt. 
Nemţescu, Paul Constant, Stefan Bălceşti. Bogată și interesantă cro- 
nică, îmbrăţișâud întreaga mişcare literară și intelectuală din ţară şi 
din străinătate încheie cuprinsul acestui număr. 

D. 1. CUCU 

INSEMNĂRI 


„Proști“ și „farsori“, — Frământarea 
din sânul partidului țărănist ue amin- 
tește certurile cumetrelor de mahala. 
A văzut cineva. vreodată, ca să se 
certe cumetrele pe chestii înalte? De 
pildă, una să susţină că există a patra di- 
mensiune, iar cealalta să argumenteza 
că geometria iui Euclid cu tradiționa- 
lele ei trei dimensiuni rămăae... ine- 
branalabilă ? Motivele şi cauzele certei 
de cumetre sunt întotdeauna copilăreşti. 

involuntar, avem acelaș prilej de 
râs sănătos, citind dările de seamă 
despre cearta internă dintre „leaderii“ 
ţărănişti. La început e drept că am 
fost induşi în eroare de d. Bogdan- 
Duică. In articole savante, scris cu 
metodologie de academician, eminen- 
tul profesor căuta să ne dezvăluie „o 
criză“ în sânul! partidul țărănist, adică 
un rac, sau un cancer, fiiudcă aşa se 
numește beala ce o face pe sân neo- 
plasma de natură necunoscută până 
acum Şi un cancer, în sânul chiar al 

unui partid politic, nu e motiv nici 
de bucurie, nici de filozotări sterpe. 
E prilej de tacruatare de sprincene şi 
de compătimire creştinească. 

Şi când colo, în sânul partidului nu 
s'a născut niciun rac — și slava Dom- 
nului! -— ci în capetele fruntaşilor ță- 
rănişti s'a produs o neînsemnată ma- 
ladie: tendința de a-şi aprecia reci- 
proc calitățile intelectuale. Ţărăniştii, 
din vechiul Regat au găsit că țărăniștii 
basarabeni sunt „proști“, iar țărănigtii 
basarabeni au constatat că cei din 
vechiul regat sunt „farsori“. Ţărăniştii 
şi unti şi ceilalţi, au devenit criticigti, 
iar criticism în materie de consistenţă 
politică nu merge. Intotdeauna des- 
coperi — analizând pe cei cu cari 
lupţi împreună — că. unul e odată 
„prost“ iar celalalt altădată „farsor“, 
Şi comedia începe. Până acum fără- 
niştii se acceptau „dogmatic“, luptau 
pentru talpa țării în pace şi armonia 
era neturburată. Toţi se găseau cu 


© BCUCIuj 


merite și cu inteligență. Maladia, cum 
spunem, e insignifiantă dar urmările 
ar putea să fie detestabile. Mai pri- 
mejdioase decât acele ale racului,. 
Ne-ar părea rău, ca partidul țărănesc 
să moară întvo încăerare atât de nos- 
tim-spectaculoasă, ca harţa cumetrelor 
dela mahala, 


Expoziţia şi târgul... volant. — 
Un afiş de cel mai autentic prost gust 
face de curând o pată galbenă şi al- 
bastră pe zidurile oraşelor, asociat cu 
cel mai prost gust literar. Fără pre- 
ciziuni de sursă şi destinaţie, generali- 
zator ca fructul oricărei lipse de con- 
cepţie şi voinţă, afișul, semnat cu un 
nume anonim, pare menit să reco- 
mande vag niște vagi produse indus- 
triale din ţară, 

Omul gaiben care străbate ultrama- 
riuul văzduhului duce fa palma întinsă 
în sus, ca mâna unui aruncător de 
disc, o mașinărie, scoasă probabil 
dint”un ceasornic şi pe care caută 
locul ca să o dea de'pământ. Individul, 
--un soi de Mercur de culoarea dovleacu- 
lui, este indicat să fie înţeles după 
calibrul înfumurărilor mediocrităţii si- 
mili zis moderniste. Fără oase, fără 
“musculatură, desarticulat ca un scuipat, 
personagiul afişului nu este în stare 
să înfățișeze. nici rezultate, nici spe- 
ranţe, nici omenie, necum efortul techaic 
românesc. 

Cât priveşte legenda, atfişul e pur 
şi simplu desgustător cu calificativul 
volani, în loc de ambulant. Textul nu 
răspunde măcar noțiunii pe care in- 
tenția unei expoziţii care te mută din 
loc in loc, O are în vedere ca să a- 
tingă un scop. 

Cine a putut fi destul de nerod şi 
destul de obraznic în fudulia lui, ca 


siderabii de scriitori, calificaţi ca să 
dea un text, să sugereze o idee şi să 
o execute ? 

Niciodată mau să se dezbare oame- 
nii de bancă şi de afaceri, de înfa- 
tuitatea lor de a se crede a tot com- 
petinţă în stârpiciunea lor intelectuală, 
Ei sunt încă și astăzi atât de puter- 
nici în marele lor analfabetism, încât să 
nu ştie că starea culturală de azi este 
marcată de cireularea în domeniul 
universal, de valori românești, de care 
trebuie, obligatoriu, să se ţie seamă, 
când fantazia tejghelii trece în dome- , 


niile rezervate, 


să nesocotească la inițiativa unui afiş . 


confecționat cu multă cheltuială, exis- 
tenfa actuală a unui rând întreg de 
pictori eminenţi şi a unui număr con- 

Ar fi măcar de ştiut de unde pur- 
cede afişul? 


Bubi şi revoluția socialistă. — In 
Adevărul său, d. Bubi Bránişteanu, 
publicist neoromân, scoate strigăte jal- 
mice de durerea celor ce se întâmplă 
în Franţa. Pentru prima oară în atâţi 
ani, decând îi cetim proza — din ob- 
ligaţie profesională — o proză care a 
început să ne facă bătături la ochi, 
d. Bubi plânge de pacostea care o 


“tace chier tn Fraoţa democraţia dsale 


fără început și fără sfârşit. Vede d. 
Bubi, că dintr'o tovărășie de democrați, 
cum sunt aproape toate personagiile 
dramei politicei franceze, nu este ni- 
mic bun. Şi din contra, vede că situ- 
ațiunea Franţei — cum scrie în Ade- 
vărul său — reclamă în fine „acţiunea 
pentru a opri un dezastru“, De ce „în 
fine“ scumpule ? Că doar democraţia 
n'are sfârșit, se prelungeşte şi. întră 
în ideal; îţi face dintr'un Stat de ni- 
mic, o grădină platonică. Militan: con- 
vins al democrației integrale, d. Bubi 
ar fi trebuit să fie orb, sectar, să nu 
vadă „situațiunea care reclamă acţi- 
unea pentru a opri un dezasiru“, D, 
Bubi, utilitarist din fire şi idealist de- 
mocratic prin așezarea sa intelectuală 
în «mpireul ideilor sociologice, ar fi 
găsit un scop şi o justificare chiar şi 

dezastrului. Dar dezastrul social ła ce 
mai e dezastru dacă „prăbuşirea finan- 
ciară, — cum scrie mereu acelaş d. 
Bubi, mereu în acelaş Adevăr al său 
— şi mizeria economică nu sunt pro- 
pice nic: măcar unei revoluțiuni so- 
cialiste“. 

Observaţi acest „nici măcar“ pe care 
Hl subliniem ? Cugetarea lui Bubi, care 
atât de filozofic pluteşte deasupra 
dramei actuale a Franţei, eliberată de 
îrunzişul atâtor cuvinte de prisos se 
precizează astfel: „Democraţia nu e 
rea pentru că produce ;dezastru, ci 
. pentru că dezastrul ei nu e bun nici 
măcar pentru o revoluție socialistă“. 

De aceia plânge Bubi; dacă mâine 
telegrame din Franţa vor anunța că 
acolo sa început revoluția socialistă, 
atunci, după înţelepciunea lui Bubi, 
vom putea exclama şi noi: „bine cu- 
vântat dezastrul, care produce cel pu- 
ţin o revoluţie socialistă“! 


Pater Olasz. Acum câteva săptă- 
mâni a apărut o interesantă broşură 
datorită călugărului Olasz — Pater 
Olasz — din Sătmar care, prin învă- 
făturile lui, a stârnit mare vâlvă ta 
cercurile literare şi ziaristice ungurești. 
Se cere în aceasta broșură întitulată 
„Calea bărbatului creştin“ între altele, 
eliminarea presei şi ziariştilor „anu- 
miți“ din viața ungurilor din Ardeal 
şi partidul maghiar este rugat să re- 
nunțe la ajutorul ziarelor atât de ag- 
resive de felul lui „Brassói Lapok“, 
„Nagyváradi Napló“, etc. 


Mărturisim, cartea aceasta ne sur-. 


prinde. Ea cuprinde îndemnuri necu- 
noscute până acum politicei ungurești 
din Ardeal care, de teama să nu piardă 


sprijinul finanţei evreo-maghiare, s'a 
expus, în afară de apărarea revendi- 
cărilor ungurești şi pentru interesele 
maghiaro-evreimei din acest colţ de 
țară. 

Consecvenţi obiceiului nostru de a 
nu ne amesteca în chestiunile ce pri- 
vesc exclusiv minoritatea maghiară, 
așteptăm cu legitimă curiozitate ce 
atitudine vor lua oamenii politici şi 
presa maghiară din Ardeal față de 
Pater Olasz şi învățăturile d-sale. 


Doleanțele Ardealului. — Progra- 
mul pentru Ardeal al partidului po- 
porului a fost concretizat încă în iarna: 
anului trecut de dl Octavian Goga. 
Credincios tradiţiei, partidul poporului 
va combate regionalismul prin satis- 
facerea doleanțelor Ardealului, Ca mi- 
nistru de culte, în cadrele departa- 
mentului său, d! Goga a realizat acest 


- program încă în timpul trecutei gu- 


vernări. La ministerul de culte au fost 
numiți un număr corespunzător de 
funcționari ardeleni, cari ' cunoşteau 
împrejurările din Ardeal, aşa încât 
Ardeleanul care .avea treburi pe la 
acel minister nu trebuia mai întâi să 
țină lecţii despre stările de pe aici. 

Da-astădată, realizarea programului 
se va face în stil mai larg. În curând 
la ministerul de interne va fi numit 
un înalt funcţionar ardelean şi alfi 
funcţionari pe la diferitele secţii. Tot 
astfel se va proceda și la celelalte 
departamente, începând cu cel al in- 
strucţiei. Guvernul va conduce Ardealul 
prin ardeleni, dând astfel regionalis- 
mului lovitura de moarte. Şi regionz- 
liştilor, cari vor vedea cum se prăbu- 
şegte ultimul lór mijloc de existenţă. 

